EkBass/fiwiki-20250220-pages-articles huggingface dataset:
The Roundhouse Tapes

__NOTOC__ The Roundhouse Tapes on ruotsalaisen metalliyhtye Opethin toinen livealbumi, joka julkaistiin vuonna 2007. DVD-versio julkaistiin lähes vuotta myöhemmin talvella 2008. Albumi on Opethin viimeinen julkaisu, jolla esiintyy yhtyeestä vuonna 2007 eronnut kitaristi Peter Lindgren. Sitä vastoin albumi on ensimmäinen, jolla vuonna 2006 eronneen rumpali Martin Lopezin korvannut Martin Axenrot soittaa. Albumi on äänitetty ja kuvattu Lontoossa Camdenin Roundhousessa 9. marraskuuta 2006. Albumi sisältää kappaleita lähes koko yhtyeen tuotannosta, albumeilta Ghost Reveries (2005), Damnation (2003), Blackwater Park (2001), Still Life (1999), My Arms, Your Hearse (1998), Morningrise (1996) ja Orchid (1995). Albumin nimi viittaa livetaltioinnin esiintymispaikan lisäksi myös The Soundhouse Tapesiin, heavy metal -yhtye Iron Maidenin ensimmäiseen viralliseen äänitteeseen vuodelta 1979. == Kappaleet == ;CD 1 # # # # # # ;CD 2 # * # # === DVD === # # # # # # # # # == Kokoonpano == * Mikael Åkerfeldt − kitara, laulu, tuottaja * Peter Lindgren − kitara * Martín Méndez − basso * Martin Axenrot − rummut * Per Wiberg − koskettimet, taustalaulu \+ * Jens Bogren − miksaaja == Arvostelut == * About.com: About.com: Album review * Allmusic: Allmusic review * Alternative Press: Alternative Press: Album review * Desibeli.net: * Imperiumi: 8/10 == Lähteet == == Aiheesta muualla == * * Luokka:Vuoden 2007 konserttitallenteet Luokka:Opethin albumit Luokka:Musiikki-DVD:t Luokka:Konserttielokuvat
Etelä-Afrikan Grand Prix 1982

Etelä-Afrikan Grand Prix 1982 oli Formula 1 -sarjan kauden avausosakilpailu, joka ajettiin 23. tammikuuta 1982 Kyalamin radalla Etelä-Afrikassa. Kilpailun voitti Renault'lla ajanut Alain Prost. Carlos Reutemann oli vapaasti hengittävällä Williamsilla toinen. Toisella Renault-tallin turboautolla kymmenettä kertaa urallaan paalulta startannut René Arnoux oli kolmas. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 15 Alain Prost Renault 77 1.32.08,401 5 9 2 5 Carlos Reutemann Williams-Ford 77 + 14,946 8 6 3 16 René Arnoux Renault 77 + 27,900 1 4 4 8 Niki Lauda McLaren-Ford 77 + 32,113 13 3 5 6 Keke Rosberg Williams-Ford 77 + 43,139 7 2 6 7 John Watson McLaren-Ford 77 + 50,993 9 1 7 3 Michele Alboreto Tyrrell-Ford 76 + 1 krs. 10 8 11 Elio de Angelis Lotus-Ford 76 + 1 krs. 15 9 10 Eliseo Salazar ATS-Ford 75 + 2 krs. 12 10 9 Manfred Winkelhock ATS-Ford 75 + 2 krs. 20 11 23 Bruno Giacomelli Alfa Romeo 74 + 3 krs. 19 12 17 Jochen Mass March-Ford 74 + 3 krs. 22 13 22 Andrea de Cesaris Alfa Romeo 73 + 4 krs. 16 14 33 Derek Daly Theodore-Ford 73 + 4 krs. 24 15 18 Raul Boesel March-Ford 72 + 5 krs. 21 16 4 Slim Borgudd Tyrrell-Ford 72 + 5 krs. 23 17 20 Chico Serra Fittipaldi-Ford 72 + 5 krs. 25 18 28 Didier Pironi Ferrari 71 + 6 krs. 6 Kesk. 26 Jacques Laffite Ligier-Matra 54 Polttoainejärjestelmä 11 Kesk. 35 Derek Warwick Toleman-Hart 43 Rengas/ulosajo 14 Kesk. 2 Riccardo Patrese Brabham-BMW 18 Turbo 4 Kesk. 25 Eddie Cheever Ligier-Matra 11 Polttoainejärjestelmä 17 Kesk. 27 Gilles Villeneuve Ferrari 6 Turbo 3 Kesk. 1 Nelson Piquet Brabham-BMW 3 Ulosajo 2 Kesk. 12 Nigel Mansell Lotus-Ford 0 Sähköt 18 Kesk. 31 Jean-Pierre Jarier Osella-Ford 0 Kolari (Mansell) 26 DNQ 30 Mauro Baldi Arrows-Ford Karsiutui DNQ 32 Riccardo Paletti Osella-Ford Karsiutui DNQ 29 Brian Henton Arrows-Ford Karsiutui DNQ 14 Roberto Guerrero Ensign-Ford Karsiutui DNQ 36 Teo Fabi Toleman-Hart Karsiutui == Muuta == *Nelson Piquet'n 50. kilpailu *Raul Boeselin ja Manfred Winkelhockin ensimmäinen kilpailu *René Arnouxin kymmenes paalupaikka *Alfa Romeon 50. kilpailu *Osakilpailuviikonlopun alussa kuljettajat menivät hetkellisesti lakkoon ja lukittautuivat hotelliin mielenilmauksena FISA:n päätökselle vaatia kuljettajilta superlisenssiä Formula 1 -sarjaa varten. == Lähteet == Luokka:Formula 1 -kausi 1982 Luokka:Etelä-Afrikan Grand Prix
Koiviston Viesti

Koiviston Viesti on kuukausittain ilmestyvä lehti, jota vuonna 1948 perustettu Suomen Koivisto-Seura ry julkaisee. Lehden julkaiseminen on osa toimintaa, jolla koivistolaiset vaalivat kotiseutukulttuuriaan. Koiviston maalaiskunta sijaitsi Suomenlahden pohjukassa, Neuvostoliitolle luovutetulla alueella. Venäläiseltä nimeltään Koivisto on nykyään Primorsk. Koiviston Viestissä on paitsi muisteluksia entisajan Koivistosta, ennen muuta juttuja nykyisin eri puolilla Suomea asuvista koivistolaisista. Lehden perustaja ja ensimmäinen päätoimittaja oli Mauno Koivuneva. == Aiheesta muualla == * Suomen Koivisto- Seura ry Luokka:Suomalaiset järjestölehdet
Ember to Inferno

Ember to Inferno on floridalaisen metalcore -yhtyeen Triviumin ensimmäinen studioalbumi. Albumin julkaisi 14. lokakuuta 2003 Lifeforce Records. Yhtyeen keulakuva laulaja-kitaristi Matt Heafy oli vasta 17-vuotias, kun albumia nauhoitettiin. Kappale ”The Deceived” kappale äänitettiin uudelleen Triviumin seuraavalle albumille Ascendancylle. Myös ”Blinding Tears Will Break the Skies” oli uudelleen äänitetty, ja se julkaistiin Ascendancyn uudelleenjulkaisussa bonuskappaleena. ”The Bleeding Skies” on ”A View of Burning Empires” soitettuna väärin päin. ==Kappaleet== # # # # # # # # # # # # === Erikoispainoksen bonuskappaleet === # * # # == Jäsenet == * Matt Heafy – laulu, kitara * Brent Young – basso * Travis Smith – rummut * Corey Beaulieu – kitara kappaleissa 13 ja 14 * Jason Suecof – koskettimet, kitara, laulu * Alex V. – kitara * George Moore – akustinen kitara * Icky – akustinen kitara ==Aiheesta muualla== * Ember to Inferno Discogsissa * Luokka:Vuoden 2003 esikoisalbumit Luokka:Triviumin albumit
Raul Boesel

Raul Boesel (s. 4. joulukuuta 1957 Curitiba, Brasilia) on entinen brasilialainen kilpa-autoilija. Hän kilpaili Formula 1 -sarjassa kausina – saavuttamatta ainuttakaan MM-pistettä. ==Ura== ===Formula 1=== Kaudeksi 1982 Boesel sai kilpakuljettajan paikan March-tallista. Kauden aikana hän selviytyi maaliin neljästi, ollen parhaimmillaan kahdeksas Belgian GP:ssa. Ranskalaisesta Ligier-tallista vapautui kuljettajan paikka Boeselille kaudeksi 1983. Nyt hän selviyti maaliin seitsemän kertaa, mutta ei saavuttanut kertaakaan MM-pisteitä. Parhaimmillaan hän oli seitsemäs Länsi-Yhdysvaltain GP:ssa, joka on hänen uransa paras sijoitus. Tämän kauden jälkeen Boeselia ei enää nähty F1:sissä. ===CART-sarja=== Vuonna 1985 Boesel siirtyi kilpailemaan Pohjois-Amerikan CART-sarjaan. Siellä hän kilpaili aina vuoteen 2002 lukuun ottamatta vuotta 1987, jolloin hän kilpaili World Sportscar -sarjassa voittaen myös sen mestaruuden. CART-sarjassa Boesel osallistui 171 kilpailuun, joissa hän saavutti kolme paalupaikkaa ja oli parhaimmillaan kilpailussa toinen. == Lähteet == * === Viitteet === Luokka:Brasilialaiset Formula 1 -kuljettajat Luokka:World Sportscar Championship -kuljettajat Luokka:Champ Car -kuljettajat Luokka:Vuonna 1957 syntyneet Luokka:Elävät henkilöt
Passage

Passage on korkean koulun kouluratsastusliike, joka kuuluu kouluratsastuksen Grand Prix -kilpailuohjelman pakollisiin liikkeisiin. Passagessa hevonen ravaa voimakkaasti koottuna, nostellen ja koukistaen polviaan voimakkaasti. Liike vaatii voimakasta työntävää ja nostavaa liikettä. Passage on vaikea liike, joka edellyttää hevoselta huomattavaa voimaa ja korkeaa koulutustasoa. Passage eroaa harjoitus-, keski-, kootusta - ja lisätystä ravista siten, että jalkojen liikkeet ovat korkeammat ja kestävät kauemmin. Takajalat kantavat suuren osan painosta ja jalat taipuvat polvista ja kintereistä voimakkaasti. Hevonen vaikuttaa ravaavan hidastettuna ja liike vaikuttaa tanssimaiselta. Kouluratsastuskilpailuissa hevosen edellytetään pysyvän passagessa rauhallisena, tarmokkaana ja notkeana mutta myös säilyttävän asiaankuuluvan kokoamisen asteen. Luokka:Kouluratsastus
Lörrach

Lörrach on kaupunki Baden-Württembergin osavaltiossa, lounaisessa Saksassa. Kaupunki on Lörrachin piirikunnan keskuskaupunki ja kuuluu Freiburgin hallintopiiriin. Kaupungissa oli kesäkuun 2022 lopussa 49 768 asukasta, ja sen pinta-ala on 39,4 neliökilometriä. Lörrach sijaitsee alle viiden kilometrin päässä Ranskan, Saksan ja Sveitsin valtiorajojen kohtauspaikasta Schwarzwaldin metsäalueella. Lisäksi se kuuluu Baselin noin 760 000 asukkaan kolmikansalliseen metropolialueeseen. == Historia == Varhaisin tunnettu kirjallinen maininta Lörrachista (Lorracho) on peräisin vuodelta 1102. Vuonna 1452 Pyhän saksalais-roomalaisen keisarikunnan keisari Fredrik III vahvisti Lörrachille kauppaoikeudet. Ne teki mahdolliseksi kaupungin sijainti tärkeiden kauppareittien varrella. Baden-Durlachin rajakreivi Friedrich VII Magnus myönsi Lörrachille kaupunkioikeudet 18. marraskuuta vuonna 1682. Jatkuvan ja sekasortoisen sotatilan vuoksi kaupunkioikeuksia ei kuitenkaan todettu toimiviksi ja ne vaipuivat nopeasti unohduksiin. Kaupunkioikeudet myönsi uudelleen rajakreivi Karl Friedrich saman vuoden kesäkuun 3. päivänä. == Ystävyyskaupungit == * Sens (Ranska) * Senigallia (Italia) * Meerane (Saksa) * Chester (Iso-Britannia) == Lähteet == == Aiheesta muualla == * Lörrachin kaupungin viralliset Internet-sivut Luokka:Baden-Württembergin kunnat Luokka:Saksan kaupungit
Arnaud di Pasquale

Arnaud di Pasquale (s. 11. helmikuuta 1979 Casablanca, Marokko) on entinen marokkolaissyntyinen ranskalainen tennispelaaja. Hän voitti hieman yllätyksellisesti olympiapronssia kaksinpelissä Sydneyssä 2000 voitettuaan 3. kierroksella ruotsalaisen Magnus Normanin sekä pronssiottelussa Roger Federerin. Hän on voittanut ainoan ATP-tourin kilpailunsa vuonna 1999 Palermossa, jolloin hän voitti finaalissa espanjalaisen Alberto Berasateguin luvuin 6–1 6–3. Hänen parhaat sijoituksensa Grand Slam -turnauksissa ovat pääsy neljännelle kierrokselle Ranskan avoimissa 1999 ja 2002. Häntä valmentaa Simon Viot ja hän on parhaimmillaan ollut ATP-listalla sijalla 39. Di Pasquale on 185 cm pitkä ja painaa 80 kg. == Lähteet == * Profiili ATP World Tourin sivuilla Luokka:Ranskalaiset tennispelaajat Luokka:Ranskalaiset olympiamitalistit Luokka:Vuonna 1979 syntyneet Luokka:Elävät henkilöt
Tina Louise

thumb|Louise elokuvassa Myötä- ja vastoinkäymisessä (1969). Tina Louise (s. 11. helmikuuta 1934) on yhdysvaltalainen näyttelijä, joka on esiintynyt muun muassa televisiosarjassa Gilligan’s Island (1964–1967) sekä lukuisissa elokuvissa. Louise syntyi juutalaiseen perheeseen New Yorkissa. Hän on vanhempiensa ainoa lapsi. Hän teki Broadway-debyyttinsä Julie Newmarin kanssa vuonna 1957 ja Hollywood-debyyttinsä 1958. Hän opiskeli Miamin yliopistossa Ohiossa. Louise oli aiemmin naimisissa radio- ja televisiojulkkis Les Cranen kanssa. Pari sai vuonna 1974 syntyneen Caprice-tyttären. Louise on tehnyt vähemmän tunnetusti työtä myös muusikkona ja lastenkirjailijana. == Aiheesta muualla == * Luokka:Yhdysvaltalaiset näyttelijät Luokka:Vuonna 1934 syntyneet Luokka:Elävät henkilöt
Brasilian Grand Prix 1982

Brasilian Grand Prix 1982 oli Formula 1 -sarjan osakilpailu, joka ajettiin 21. maaliskuuta 1982 Jacarepaguan radalla Brasiliassa. Kilpailun voitti Renault'lla ajanut Alain Prost, jolle voitto oli kauden toinen. Nelson Piquet olisi voittanut kilpailun ja Keke Rosberg ollut toinen, mikäli heitä ei olisi hylätty alipainoisten autojen takia. Tapauksen johdosto FOCA-tallit vetäytyivät San Marinon GP:sta. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 15 Alain Prost Renault 63 1.44.33,134 1 9 2 7 John Watson McLaren-Ford 63 + 2,990 12 6 3 12 Nigel Mansell Lotus-Ford 63 + 36,859 14 4 4 3 Michele Alboreto Tyrrell-Ford 56 + 50,761 13 3 5 9 Manfred Winkelhock ATS-Ford 62 + 1 krs. 15 2 6 28 Didier Pironi Ferrari 62 + 1 krs. 8 1 7 4 Slim Borgudd Tyrrell-Ford 61 + 2 krs. 21 8 17 Jochen Mass March-Ford 61 + 2 krs. 22 9 31 Jean-Pierre Jarier Osella- Ford 60 + 3 krs. 23 10 30 Mauro Baldi Arrows-Ford 57 + 6 krs. 19 DSQ 1 Nelson Piquet Brabham-Ford 63 Hylättiin 7 DSQ 6 Keke Rosberg Williams-Ford 63 Hylättiin 3 Kesk. 10 Eliseo Salazar ATS-Ford 38 Moottori 18 Kesk. 20 Chico Serra Fittipaldi-Ford 36 Jousitus 25 Kesk. 2 Riccardo Patrese Brabham- Ford 34 Kuljettaja 9 Kesk. 27 Gilles Villeneuve Ferrari 29 Ulosajo 2 Kesk. 8 Niki Lauda McLaren-Ford 22 Kolari (Reutemann) 5 Kesk. 16 René Arnoux Renault 21 Kolari (Reutemann) 4 Kesk. 5 Carlos Reutemann Williams-Ford 21 Kolari (Arnoux) 6 Kesk. 11 Elio de Angelis Lotus-Ford 21 Kolari (Baldi) 11 Kesk. 25 Eddie Cheever Ligier-Matra 19 Vesivuoto 26 Kesk. 23 Bruno Giacomelli Alfa Romeo 16 Kytkin 16 Kesk. 26 Jacques Laffite Ligier-Matra 15 Runko 24 Kesk. 22 Andrea de Cesaris Alfa Romeo 14 Runko 10 Kesk. 33 Derek Daly Theodore-Ford 12 Ulosajo 20 Kesk. 18 Raul Boesel March-Ford 11 Ulosajo 17 DNQ 36 Teo Fabi Toleman-Hart Karsiutui DNQ 29 Brian Henton Arrows- Ford Karsiutui DNQ 35 Derek Warwick Toleman-Hart Karsiutui DNQ 14 Roberto Guerrero Ensign-Ford Karsiutui DNQ 32 Riccardo Paletti Osella- Ford Karsiutui == Muuta == *Paalupaikka: Alain Prost – 1.28,888 *Nopein kierros: Alain Prost – 1.37,016 (kierroksella 36) *Kymmenes Brasilian Grand Prix *René Arnouxin 50. kilpailu *Mauro Baldin ensimmäinen kilpailu *Michele Alboreton ensimmäiset MM-pisteet *Renault'n kymmenes kilpailun nopein kierros * Carlos Reutemanin viimeinen kilpailu * Manfred Winkelhockin ensimmäinen ja ainoa pistesija == Lähteet == Luokka:Formula 1 -kausi 1982 Luokka:Brasilian Grand Prix
PSD Bank Dome

PSD Bank Dome (vuoteen 2021 ISS Dome, tunnetaan myös nimillä Dome in Rath ja Dome) on jäähalli Düsseldorfissa, Saksassa. Se avattiin 2. syyskuuta 2006 nimellä ISS Dome. Sitä on käytetty enimmäkseen jääkiekko-otteluihin, joissa kotijoukkueena on DEG Metro Stars. Hallin rakentaminen maksoi 70 miljoonaa euroa, mukaan lukien pysäköintihalli. PSD Bank Domen maksimikapasiteetti on 15 151 paikkaa. 1\. heinäkuuta 2021 hallin nimeksi tuli PSD Bank Dome. Samalla hallia uudistettiin ja sen maksimikapasiteetti nostettiin 14 300 paikasta 15 151 paikkaan. == Lähteet == == Aiheesta muualla == *Jäähallin kotisivut *Eishockey-online.com: Stadion Düsseldorf Luokka:Saksan jäähallit Luokka:Nordrhein-Westfalenin urheilupaikat Luokka:Düsseldorfin urheilu
Invitation

__NOTOC__ Invitation on Altarian esikoisalbumi, joka julkaistiin 28. huhtikuuta 2003. ==Kappaleet== # # # # # # # # # # # Japanin ja Korean julkaisujen bonuskappale # * Unicorn (demo) == Kokoonpano == === Yhtye === * Marko Pukkila – basso * Tony Smedjebacka – rummut * Emppu Vuorinen – kitara * Jani Liimatainen – kitara, kosketinsoitin * Jouni Nikula – laulu === Tuotanto === * Nino Laurenne – tuottaja, äänittäjä, miksaaja * Axel "Ironfinger" Ritt – äänittäjä * Mika Jussila – masteroija * Rainer Kalwitz – kansikuva, logo * Manuela Häusler – layout, design * Jörn Zimmermann – layout, design == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Yhtyeen kotisivu * * Luokka:Vuoden 2003 esikoisalbumit Luokka:Altarian albumit
Divinity

__NOTOC__ Divinity on Altarian toinen studioalbumi, joka julkaistiin 24. toukokuuta 2004. Albumi julkaistaan remasteroituna 27. maaliskuuta 2020. ==Kappaleet== # # # # # # # # # # # # ;Euroopan erikoispainoksen bonuskappale # * ;Japanin bonuskappale # * Stranger Cacophony-cover == Kokoonpano == * Marko Pukkila – basso * Tony Smedjebacka – rummut * Jani Liimatainen – kitara, kosketinsoitin * Taage Laiho – laulu ;Vierailevat muusikot * Andy Engberg – laulu kappaleessa "Balls to the Wall" ;Tuotanto * Ahti Kortelainen – tuottaja, äänittäjä, miksaaja * Mika Jussila – masteroija == Arvostelut == * Imperiumi.net: 8+/10Imperiumi.net: Levyarvio * The Metal Temple: The Metal Temple review == Lähteet == * Viralliset kotisivut === Viitteet === == Aiheesta muualla == * * Luokka:Vuoden 2004 albumit Luokka:Altarian albumit
Hal Needham

Hal Needham (6. maaliskuuta 1931 Memphis, Tennessee – 25. lokakuuta 2013 Los Angeles, Kalifornia) oli yhdysvaltalainen elokuva-alan vaikuttaja. Hän aloitti uransa stunttina, mutta nousi sittemmin maineeseen myös elokuvaohjaajana; hänen töidensä joukossa ovat Konna ja Koukku (1977) ja Kanuunankuularalli (1981). == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1931 syntyneet Luokka:Vuonna 2013 kuolleet
Rolf Wiik

Rolf Reinhold Wiik (30. tammikuuta 1929 Tampere – 9. elokuuta 2007 Helsinki) oli suomalainen miekkailija. Wiik edusti Suomea kolmien olympialaisten kalpamiekkailussa. Helsingissä 1952 ja Roomassa 1960 hän karsiutui alkuerissä niin henkilökohtaisessa kilpailussa kuin joukkuekilpailussakin. Melbournessa 1956 hän osallistui vain henkilökohtaiseen kilpailuun, jossa hän sijoittui kahdeksanneksi. Se on yhä suomalaismiekkailijoiden kaikkien aikojen paras sijoitus olympialaisissa. Maailmanmestaruuskilpailuihin Wiik osallistui kuudesti vuosina 1951–1963. Pohjoismaiden mestaruuden hän voitti kalvalla vuonna 1951. Kotimaassaan "Rolle" Wiik edusti Miekka-Miehiä. Hän voitti henkilökohtaisen Suomen mestaruuden kalvalla vuosina 1954, 1956, 1959 ja 1960 sekä säilällä 1956. Joukkuemestaruuksia hän voitti kalvan ja säilän lisäksi myös floretilla. Hän oli toinen suomalainen miekkailun suurmestari. Aktiiviuransa jälkeen hän toimi Suomen Miekkailuliiton valmentajana ja hallituksen jäsenenä. ==Lähteet== * ===Viitteet=== Luokka:Suomalaiset miekkailijat Luokka:Vuonna 1929 syntyneet Luokka:Vuonna 2007 kuolleet
AAW Racing Team

AAW Racing Team oli yksityinen suomalainen kilpa-autotalli, jolla Leo Kinnunen osallistui kuuteen kisaviikonloppuun Formula 1 -kaudella 1974. Ennen osallistumistaan F1-sarjaan talli kilpaili urheiluauto- ja Formula 3 -sarjoissa. Talli sai rahoitusta muun muassa Saloralta ja Colt- tupakkamerkiltä. Kirjaimet AAW tulevat Antti Aarnio-Wihurin nimikirjaimista. Vuonna 1969 talli hankki Porsche 908 Spyderin, jolla Kinnunen osallistui Nordic Challenge Cupiin. AAW Racing Team käytti Surtees-tallin valmistamaa TS16-autoa, minkä takia kilpailujen virallisissa tuloksissa lukee Kinnusen tallin kohdalla Surtees eikä AAW. Auto oli Surtees-tallin vanha testiauto, joka ei ollut enää erityisen hyvässä kunnossa ja johon Surteesilta palkattu kanadalainen mekaanikko oli asentanut vaihdelaatikon väärin. Esimerkiksi runko oli kärsinyt vaurioita, minkä lisäksi ylipainoiseen ja alitehoiseen autoon ei enää saatu parhaita mahdollisia renkaita. Tallin koeajot ajettiin Keimolassa. Kinnunen ei selvittänyt autollaan osakilpailuviikonlopun karsintoja kertaakaan, mutta ajoi silti yhdessä osakilpailussa, Ruotsin GP:ssä. Hänet päästettiin karsinnasta kisaan ulkopuolisena PR-syiden vuoksi. Kilpailun hän joutui keskeyttämään moottorivikaan, koska mekaanikkojen alustavien ennusteiden mukaan ristijohdottamalla sytytystulpat moottori kestäisi parhaimmillaan kahdeksan kierrosta. Auto on tällä hetkellä nähtävissä Turun Sanomien auto- ja viestintämuseossa. == Formula 1 -tulokset == Kausi Valmistaja Moottori Renkaat 1 2 3 4 5 6 7 8 9 10 11 12 13 14 15 Pisteet Sijoitus Surtees TS16 Ford Cosworth ARG BRA RSA ESP BEL DNQ MON SWE Kesk. NED FRA DNQ GBR DNQ GER AUT DNQ ITA DNQ CAN USA 0 \- ==Lähteet== == Aiheesta muualla == * ChicaneF1.com – AAW Racing Team Luokka:Suomalaiset Formula 1 -tallit
Daniel Bell

Daniel Bell (10. toukokuuta 1919 New York – 25. tammikuuta 2011 Cambridge, Massachusetts) oli yhdysvaltalainen sosiologi. ==Elämä== Bell syntyi Manhattanilla Lower East Sidessa. Hänen vanhempansa olivat siirtolaisia Itä- Euroopasta ja perheen sukunimi oli alkujaan Bolotsky. Perheen isä kuoli Danielin ollessa 8-vuotias ja hänen ollessaan 13-vuotias sukunimeksi vaihdettiin Bell. Bell valmistui City College of New Yorkista vuonna 1939. Hän opetti Chicagon yliopistossa 1940-luvulla ja toimi sosiologian professorina Columbian yliopistossa 1959–1969, minkä jälkeen hän siirtyi Harvardin yliopistoon. Bell tutki muun muassa sosialismin epäonnistumisia Yhdysvalloissa, modernin kulttuurin hiipumista ja kapitalismin siirtymää teollisuusyhteiskunnasta kulutusyhteiskunnaksi. Hänet tunnetaan kansainvälisesti muun muassa kirjoista The End of Ideology (1960), The Coming of Post-Industrial Society (1973) ja Cultural Contradictions of Capitalism (1978). ==Yksityiselämä== Bellin poika David Bell on historioitsija, joka on työskennellyt muun muassa Johns Hopkinsin yliopiston ja Princetonin yliopiston professorina. Tammikuussa 2011 Bell kuoli 91-vuotiaana kotonaan Cambridgessa, Massachusettsissa lyhyen sairauden jälkeen. == Lähteet == Luokka:Yhdysvaltalaiset sosiologit Luokka:Yhdysvaltalaiset professorit Luokka:Vuonna 1919 syntyneet Luokka:Vuonna 2011 kuolleet
Länsi-Yhdysvaltain Grand Prix 1982

Länsi-Yhdysvaltain Grand Prix 1982 oli Formula 1 -sarjan osakilpailu, joka ajettiin 4. huhtikuuta 1982 Long Beachin katuradalla Yhdysvalloissa. Kilpailun voitti McLarenilla ajanut Niki Lauda, jolle voitto oli kauden ensimmäinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 8 Niki Lauda McLaren-Ford 75 1.58.25,318 2 9 2 6 Keke Rosberg Williams-Ford 75 + 14,660 8 6 3 2 Riccardo Patrese Brabham-Ford 75 + 1.19,143 18 4 4 3 Michele Alboreto Tyrrell-Ford 75 + 1.20,947 12 3 5 11 Elio de Angelis Lotus-Ford 74 + 1 krs. 16 2 6 7 John Watson McLaren-Ford 74 + 1 krs. 11 1 7 12 Nigel Mansell Lotus-Ford 73 + 2 krs. 17 8 17 Jochen Mass March-Ford 73 + 2 krs. 21 9 18 Raul Boesel March-Ford 70 + 5 krs. 23 10 4 Slim Borgudd Tyrrell-Ford 68 + 7 krs. 24 DSQ 27 Gilles Villeneuve Ferrari 75 Hylättiin 7 Kesk. 25 Eddie Cheever Ligier-Matra 59 Vaihdelaatikko 13 Kesk. 22 Andrea de Cesaris Alfa Romeo 33 Ulosajo 1 Kesk. 29 Brian Henton Arrows-Ford 32 Ulosajo 20 Kesk. 14 Roberto Guerrero Ensign-Ford 27 Ulosajo 19 Kesk. 26 Jacques Laffite Ligier-Matra 26 Ulosajo 15 Kesk. 31 Jean-Pierre Jarier Osella-Ford 26 Voimansiirto 10 Kesk. 1 Nelson Piquet Brabham-Ford 25 Ulosajo 6 Kesk. 33 Derek Daly Theodore-Ford 23 Ulosajo 22 Kesk. 5 Mario Andretti Williams- Ford 19 Kolari 14 Kesk. 15 Alain Prost Renault 10 Ulosajo 4 Kesk. 28 Didier Pironi Ferrari 6 Ulosajo 9 Kesk. 16 René Arnoux Renault 5 Kolari (Giacomelli) 3 Kesk. 23 Bruno Giacomelli Alfa Romeo 5 Kolari (Arnoux) 5 Kesk. 10 Eliseo Salazar ATS-Ford 3 Kolari (Borgudd) 26 Kesk. 9 Manfred Winkelhock ATS-Ford 1 Kolari (Borgudd) 25 DNQ 36 Teo Fabi Toleman-Hart Karsiutui DNQ 32 Riccardo Paletti Osella-Ford Karsiutui DNQ 20 Chico Serra Fittipaldi-Ford Karsiutui DNQ 30 Mauro Baldi Arrows-Ford Karsiutui DNQ 35 Derek Warwick Toleman-Hart Karsiutui == Muuta == *Paalupaikka: Andrea de Cesaris – 1.27,316 *Nopein kierros: Niki Lauda – 1.30,831 (kierroksella 12) *Gilles Villeneuve hylättiin sääntöjenvastaisen takasiiven takia. Ilman hylkäystä hän olisi ollut kilpailun kolmas. *Roberto Guerreron ensimmäinen kilpailu *Andrea de Cesarisin ensimmäinen paalupaikka ja ensimmäinen kilpailun johtokierros == Lähteet == Luokka:Formula 1 -kausi 1982 Luokka:Länsi-Yhdysvaltain Grand Prix
Mommie Dearest

Mommie Dearest on yhdysvaltalaisen Christina Crawfordin kirjoittama muistelma- ja paljastusteos, joka kertoo hänen elämästään adoptioäitinsä, näyttelijä Joan Crawfordin kanssa. Teos julkaistiin ensimmäistä kertaa vuonna 1978, ja se herätti aikanaan valtavan kohun. Mommie Dearestin pohjalta on tehty elokuva Äiti kulta, joka sai ensi-iltansa vuonna 1981. ==Sisältö== Mommie Dearest kertoo Christina Crawfordin lapsuudesta ja elämästä äitinsä Joan Crawfordin kanssa. Teoksessa Crawford väittää äitinsä olleen sadistinen ja väkivaltainen alkoholisti, joka pahoinpiteli lapsiaan. Kaiken kaikkiaan kirja kuvaa Joan Crawfordin epätasapainoisena naisena, jolle ura näyttelijänä merkitsi enemmän kuin omat lapset. Teoksessa Crawford esittääkin, että hänen äitinsä adoptoi lapsia ainoastaan julkisuustempauksena uraansa edistääkseen. Crawfordin adoptioveli Christopher tuki kirjan väitteitä, kun taas hänen adoptiosisarensa Cynthia ja Cathy kiistivät ne. ==Vastaanotto== Mommie Dearest oli yksi ensimmäisistä julkisuuden henkilöistä kirjoitetuista paljastuskirjoista. Sen kiistanalainen sisältö ja sen esittämät väitteet kuuluisasta elokuvatähdestä herättivät aikanaan valtavan kohun ja laajaa keskustelua puoleen ja toiseen erityisesti Crawfordista esitettyjen väitteiden todenmukaisuudesta. Monet Joan Crawfordin tunteneet nousivat kirjan julkaisun jälkeen puolustamaan häntä. Muun muassa Crawfordin pitkäaikainen ystävä Myrna Loy ja ensimmäinen aviomies Douglas Fairbanks Jr. kiistivät molemmat teoksen väitteet, vaikkakin myönsivät Crawfordin olleen kunnianhimoinen ja kärsineen alkoholismista. Toiset Crawfordin ystävät ja kollegat taas myönsivät osan väitteistä pitävän paikkansa. Muun muassa näyttelijä Betty Hutton vahvisti nähneensä Crawfordin pahoinpitelemässä lapsiaan, ja näyttelijä Eve Arden kyseenalaisti Crawfordin kyvyn toimia äitinä. Osittain saamansa julkisuuden ansiosta kirjasta tuli suuri myyntimenestys ja bestseller. ==Lähteet== ==Aiheesta muualla== *Mommie Dearest Joan Crawford Fan Clubin sivuilla * Christina Crawfordin haastattelu vuodelta 2001 Mommie Dearest Luokka:Yhdysvaltalaiset tietokirjat Luokka:Elämäkerrat ja muistelmat
Hi-hat

Hi-hat on rumpusetin osa. Hi-hat koostuu kahdesta päällekkäisestä symbaalista, joista toinen on käännetty ylösalaisin. Näitä symbaaleja voidaan soittaa joko pedaalilla polkien tai kapulalla lyöden. Kahdesta hi-hat symbaalista alempi on yleensä paksumpi, jolloin saadaan aikaan kirkkaampi sekä selkeämpi ”klik”-tyyppinen efekti poljettaessa symbaaleja yhteen. Yleisimmät hi-hatit ovat 14-tuumaisia, mutta saatavilla on useita eri kokoja. Hi-hat on bassorummun, virvelin sekä ride-symbaalin ohella rumpusetin tärkeimpiä osia tempon ylläpitämiseen.http://www.zildjian.com/EN- US/products/default.ad2?catalogID=-2 Viitattu 4.3.2008. == Lähteet == == Aiheesta muualla == Luokka:Idiofonit
Richard Todd

Richard Andrew Palethorpe Todd (11. kesäkuuta 1919 – 3. joulukuuta 2009) oli brittiläinen näyttelijä. Todd syntyi Dublinissa Irlannissa. Hän aloitti uransa teatterissa ja taisteli toisessa maailmansodassa. Hän on tehnyt pitkän työrupeaman valkokankaalla ja esiintynyt muun muassa Kaksissa jäähyväisissä (1956). Todd oli ehdolla Oscar-palkinnon saajaksi vuonna 1950, jolloin hän myös voitti Golden Globen. Hän kuului Berliinin elokuvajuhlien tuomaristoon vuonna 1963. Todd oli kahdesti naimisissa. Hänen suvussaan on esiintynyt itsemurhaa, ja se oli kohtalona sekä näyttelijän äidillä että kahdella tämän neljästä lapsesta. Richard Todd on nimetty Disney-legendaksi. == Aiheesta muualla == * Luokka:Brittiläiset näyttelijät Luokka:Vuonna 1919 syntyneet Luokka:Vuonna 2009 kuolleet
LazyTown – The New Album

LazyTown – The New Album on soundtrackalbumi, joka sisältää kappaleita yhdysvaltalais-islantilaisesta lastenohjelmasta Lazy Townista. Se julkaistiin Yhdistyneessä kuningaskunnassa 15. lokakuuta 2007. == Kappaleet == # ”No-one’s Lazy In LazyTown (Get Up & Go Version) # ”Bing Bang Rock” # ”When We Play in a Band” # ”We Will Be Friends” # ”We Got The Energy” # ”Time to Start the Show” # ”Give a Little More” # ”The Greatest Genie” # ”Techno Generation” # ”Story Time” # ”Give Me Snow” # ”Playground” # ”New Games Everyday” # ”Let’s Go” # ”Lazy Rockets” # ”I Wanna Dance” # ”I Like Learning” # ”Fun to Be the Mayor” # ”Colours” # ”Clean-Up” # ”Bing Bang (Time To Dance) – Single Mix” (Bonus track) # ”Welcome To LazyTown – Christmas Version” (Bonus track) # ”Anything Can Happen” (Bonus track) # ”Good to Be Bad” (Bonus track) # ”Bing Bang – Circus Version” (Bonus track) Luokka:Vuoden 2007 soundtrackit Luokka:Lazy Town
Sandra Cisneros

Sandra Cisneros (s. 20. joulukuuta 1954) on yhdysvaltalainen kirjailija, joka tunnetaan romaaneista The House on Mango Street (1984) ja Caramelo (2002). Hänen kirjoitustyyliinsä ovat vaikuttaneet voimakkaasti hänen meksikolaiset sukujuurensa. Luokka:Yhdysvaltalaiset kirjailijat Luokka:Amerikanmeksikolaiset Luokka:Vuonna 1954 syntyneet Luokka:Elävät henkilöt
Roberto Guerrero

Roberto José Guerrero Isaza (s. 16. marraskuuta 1958 Medellín, Kolumbia) on entinen kolumbialainen autourheilija. Hän osallistui Formula 1 -urallaan 29 osakilpailuun, mutta ei saavuttanut ainuttakaan MM-pistettä.Guerrero oli parhaimmillaan kahdeksas Saksan GP:ssä 1982.Aika-ajoissa Guerrero oli parhaimmillaan pari kertaa yhdestoista.Guerrero osallistui yhteen MM-sarjan ulkopuoliseen kisaan sijoittuen seitsemänneksi. Guerrero kilpaili F1:sissä kausina – Ensign ja Theodore-tallien kalustoilla. F1-kausien jälkeen hän lähti kilpailemaan Pohjois-Amerikkaan. == Lähteet == Luokka:Kolumbialaiset Formula 1 -kuljettajat Luokka:Vuonna 1958 syntyneet Luokka:Elävät henkilöt
Johann Jakob von Tschudi

Johann Jakob von Tschudi (25. heinäkuuta 1818 Glarus, Sveitsi – 8. lokakuuta 1889 Lichtenegg, Itävalta) oli sveitsiläinen luonnontieteilijä ja tutkimusmatkailija. Johannin vanhemmat olivat kauppias Hans Jakob Tschudi (29. syyskuuta 1781 – 25. elokuuta 1825) ja Anna Maria Zwicky (2. marraskuuta 1789 – 1849).Sukutaulu Tschudi opiskeli luonnontieteitä ja lääketiedettä Neuchâtelin, Leidenin ja Pariisin yliopistoissa. Vuonna 1838 hän matkusti Peruun, missä hän vietti viisi vuotta tutkien ja keräten Andien kasvistoa. Vuosina 1857–1859 hän matkusteli Brasiliassa ja muissakin Etelä-Amerikan maissa. Vuonna 1860 hänet asetettiin Sveitsin Brasilian-suurlähettilääksi. Hän oli tässä virassa vuoteen 1868, minkä jälkeen hän taas tutki Brasiliaa ja keräsi kasveja Neuchâtelin, Glarusin ja Fribourgin museoille. Tschudi oli myös kielitieteilijä ja tutki ketšuaa. Tschudi kuvaili ja nimesi myös lintuja, muun muassa nokipäätinamin (Crypturellus atrocapillus). Hänen kunniakseen on nimetty suomukotinga (Ampelioides tschudii). Toukokuussa 1849 hänet vihittiin Wilhelmine Karolina Ottilia Schnorrin kanssa (6. joulukuuta 1820 – 22. elokuuta 1897). == Teoksia == * System der Batrachier (Neuchâtel 1838) * Untersuchungen über die Fauna peruana (St. Gallen 1844–1847, 76 kuvataulua) * Die Kechuasprache (Wien 1853, 3 Tle.) * Ollanta, ein altperuanisches Drama, aus der Kechuasprache übersetzt und kommentiert (das. 1875) * Organismus der Khetsuasprache (Leipzig 1884) * Peru, Reiseskizzen (St. Gallen 1846, 2 Bde.) * Antiguedades peruanas (mit Don Mariano de Rivero, Wien 1851, kartta) * Reisen durch Südamerika (Leipzig 1866–1869, 5 Bde.) == Lähteet == Luokka:Sveitsiläiset ornitologit Luokka:Vuonna 1818 syntyneet Luokka:Vuonna 1889 kuolleet
Mercedes-Benz Actros

Mercedes-Benz Actros on Mercedes-Benzin valmistama kuorma-automalli. Actros on Mercedes-Benzin kuorma-automalliston suurin. Moottoriksi on mahdollista valita 11,95-litrainen V6, jonka tehovaihtoehdot ovat: 235 kW, 265 kW, 300 kW, 320 kW, 335 kW tai 350 kW. Toinen moottori on 15,93-litrainen V8, ja sen tehovaihtoehdot ovat: 375 kW ja 405 kW. 440 kW on 15,95 litraisessa V8:ssa. Vakiovarusteena vaihteistona on portainen automaattinen PowerShift. Actroksen moottorit saavuttaa Euro 5 -päästömääräykset SCR-tekniikan avulla. Ohjaamoja on tarjolla yhdeksän: Megaspace, Megaspace Single Cab, Eurocab, Eurocab Single Cab, Suurohjaamo, Autonkuljetusohjaamo, Keskipitkäohjaamo, Matalakattoinen keskipitkäohjaamo, Lyhyt ohjaamo. == Aiheesta muualla == * Mercedes-Benz Finland - Actros Actros Luokka:1990-luvun kuorma-autot Luokka:2000-vuosikymmenen kuorma-autot Luokka:2010-luvun kuorma-autot Luokka:2020-luvun kuorma-autot
Henry Boardman Conover

Henry Boardman Conover (18. tammikuuta 1892 Chicago – 5. toukokuuta 1950 Chicago) oli yhdysvaltalainen sotilas ja amatöörilintutieteilijä. Hänen vanhempansa olivat pääjohtaja Charles Hopkins Conover (s. 12. heinäkuuta 1847) ja Della Louise Boardman Conover (s. 31. lokakuuta 1859). Hänellä oli kolme vanhempaa siskoa, Elinor Conover Owen, Della Boardman Talbot ja Margaret Boardman Conover.Zoonomen Conover opiskeli Sheffield Scientific Schoolissa Yalessa. Hän oli kiinnostunut luonnosta pienestä pitäen ja keräsi lintuja. Hän oli innokas urheilumies koko ikänsä. 1920 hän matkusti Venezuelaan Wilfred Hudson Osgoodin kanssa. He keräsivät näytteitä Chicagon kenttämuseolle (Field Museum of Natural History in Chicago). He palasivat Etelä-Amerikkaan 1922 ja vierailivat Chilessä ja Argentiinassa. 1926 Conover matkusti Itä-Afrikkaan. Conover lahjoitti lähinnä riistalinnuista koostuneen 18 000 näytteen kokoelmansa Chicagon museolle. Hän auttoi suuresti Carl Edward Hellmayria The Catalogue of Birds of the Americas -teoksen kirjoittamisessa. Hän oli museon tutkimusapulainen vuodesta 1924 ja 1941 hänet valittiin museon johtokuntaan.Fieldmuseum Conover nimesi ja kuvaili joitakin lintulajeja ja alalajeja, muun muassa mustatinamin (Tinamus osgoodi). Hänen kunniakseen on nimetty kolumbianjuoksukyyhky (Leptotila conoveri).BirdLife Suomi == Lähteet == Luokka:Yhdysvaltalaiset ornitologit Luokka:Vuonna 1892 syntyneet Luokka:Vuonna 1950 kuolleet
Chathaminmerimetso

Chathaminmerimetso (Phalacrocorax onslowi) on merimetsoihin kuuluva lintu. Chathaminmerimetso on äärimmäisen uhanalainen lintu, sitä on jäljellä vain 270 paria, ja nekin elävät pienellä alueella Populaatio on pienentynyt pääosin maanviljelyn ja villien eläinten takia. == Koko ja ulkonäkö == Chathaminmerimetso on mustavalkoinen 63 cm pitkä merimetso, jolla on metallinkiiltoisen musta pää, niskan takaosa, selkämys ja pyrstön päällys. Linnun alapuoli on valkoinen, ja sen jalat ovat vaaleanpunaiset. Linnun nokan ympärys on oranssinvärinen. == Levinneisyys == Lajia tavataan ainoastaan Chathamsaarilla, Uudessa-Seelannissa, ja sieltäkin se on häviämässä, sillä vuonna 1997 löydettiin 842 paria, 16 vuotta myöhemmin 2003–2004 chathaminmerimetsoja oli jäljellä vain 271 paria. Chathaminmerimetsot viihtyvät usein avoimilla merialueilla ja kivikkoisilla rannoilla. == Lisääntyminen ja ravinto == Chathaminmerimetso pesii suurissa kolonioissa, yleensä korkealla, paljaiden kivien päällä saaren korkeimmissa kohdissa tai jyrkänteiden reunalla. Chathaminmerimetso syö pääosin kalaa. == Lähteet == Luokka:Merimetsot Luokka:Uhanalaiset linnut Luokka:Äärimmäisen uhanalaiset lajit
Brasilianmaakyyhky

Brasilianmaakyyhky (Claravis geoffroyi) Viitattu 15.2.2018. on äärimmäisen uhanalainen kyyhkylaji. Brasilianmaakyyhkyä on tavattu Brasiliassa Serra do Marin alueella sekä Iguazún kansallispuistossa Argentiinan puolella. Brasilianmaakyyhky on 19–23 senttimetriä pitkä. Koiras on selkäpuolelta grafiitinharmaa, alapuolelta vaaleampi. Naama ja vatsa ovat lähes valkeat. Siivissä on kaksi tai kolme tummanviolettia raitaa. Jalat ovat tummanpunaiset, nokka melkein musta. Naaras on ruskeampi, ja sen vatsa ja kurkku ovat vaaleammat. (myös kuva) Viitattu 24.1.2021. == Lähteet == Luokka:Kyyhkylinnut Luokka:Uhanalaiset linnut Luokka:Äärimmäisen uhanalaiset lajit
Delbert L. Latta

Delbert Leroy ”Del” Latta (5. maaliskuuta 1920 Weston, Ohio – 12. toukokuuta 2016) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Ohion viidennestä vaalipiiristä vuosina 1959–1989. Latta syntyi Ohiossa. Hän valmistui vuonna 1938 McComb High Schoolista, opiskeli vuoteen 1940 Findley Collegessa ja valmistui myöhemmin Ohio Northern Universitysta. Hän aloitti palveluksensa Yhdysvaltain armeijassa vuonna 1938 ja oli siviiliammatiltaan juristi. Ennen paikan saamista liittovaltion kongressista Latta istui vuosina 1953–1958 Ohion senaatissa. Hän ei ollut uudelleen ehdolla vuonna 1988, ja hänen edustajapaikkansa otti Paul Gillmor. Delbert L. Lattan poika Bob korvasi Gillmorin tämän kuoltua vuonna 2007. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset juristit Luokka:Yhdysvaltalaiset republikaanipoliitikot Luokka:Vuonna 1920 syntyneet Luokka:Vuonna 2016 kuolleet
Hopeakyyhky

Hopeakyyhky (Columba argentina) on äärimmäisen uhanalainen kyyhky. Se elää mangrovemetsissä Indonesian ja Malesian saaristossa. Linnusta ei ole tehty vahvistettuja havaintoja yli 70 vuoteen, mutta Sumatralta on useita mahdollisia havaintoja 1980-luvulta. Lajin harvinaistumiseen ja mahdolliseen häviämiseen ovat vaikuttaneet laajamittaiset metsien hakkuut sekä vieraslajit.Birdbase Japan Hopeakyyhky on 34–38 senttimetriä pitkä, hopeanharmaa kyyhky, jonka pyrstö ja siivenkärjet ovat mustat.Birdlife (myös kuva) == Lähteet == Luokka:Kyyhkylinnut Luokka:Uhanalaiset linnut Luokka:Äärimmäisen uhanalaiset lajit
Bob Latta

Robert E. ”Bob” Latta (s. 18. huhtikuuta 1956) on yhdysvaltalainen republikaanisen puolueen poliitikko. Latta syntyi Ohiossa. Hän valmistui vuonna 1978 Bowling Green State -yliopistosta ja vuonna 1981 Juris Doctorin arvolla Toledon yliopistosta. Hänen isänsä Delbert L. Latta istui Yhdysvaltain edustajainhuoneessa vuosina 1959–1989. Nuorempi Latta on nykyinen liittovaltion kongressin jäsen. Hän otti paikkansa edustajainhuoneessa 11. joulukuuta 2007 isänsä seuraajan Paul Gillmorin kuoltua ja edustaa Ohion viidettä vaalipiiriä. Latta oli jo istunut vuosina 1997–2000 osavaltion senaatissa ja vuodesta 2001 edustajainhuoneessa. Lattalla on puolisonsa Marcian kanssa kaksi lasta. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset juristit Luokka:Yhdysvaltalaiset republikaanipoliitikot Luokka:Vuonna 1956 syntyneet Luokka:Elävät henkilöt
Ohjelmistoliiketoiminta

Ohjelmistoliiketoiminta on tietojenkäsittelytieteen tutkimusala, jossa tutkimuskohteena ovat ohjelmistot liiketaloudellisesta näkökulmasta, eli ohjelmistomarkkinat, -yritykset, -tuotteet ja -palvelut. Ohjelmistoliiketoimintaa harjoittavat myös monet muut kuin varsinaiset yritykset ohjelmistotoimialalla. ==Opetus- ja tutkimustoiminta== Sekä tutkimus- että opetuskohteena ohjelmistoliiketoiminta on vielä hyvin nuori, ensimmäinen alan suomenkielinen oppikirja julkaistiin vasta vuonna 2003. Ohjelmistoliiketoiminnasta väitelleitä tutkijoita on Suomessa kymmenkunta vuonna 2007. Ensimmäinen ohjelmistoliiketoiminnan virkaan nimitetty professori aloitti Oulun yliopistossa vuonna 2000. Ohjelmistoliiketoiminta on yleensä jaettu yrityksen tarjooman mukaisesti perustyyppeihin: * ohjelmistokehityspalvelut * ohjelmistotuotteet * toimialasovellukset * sulautetut ohjelmistot. Viime aikoina tutkijat ovat kuitenkin esittäneet myös ohjelmistoliiketoiminnan jäsentämistä liiketoimintaverkoston arvoa tuottavan toiminnan mukaisesti. Sekä sovellus- että infrastruktuuritarjoomat jaettaisiin kehitys-, integrointi- ja operointitoimintaan. Ohjelmistoliiketoimintamalleja on tutkittu melko paljon, mukaan lukien avoimeen lähdekoodiin ja sovellusvuokraukseen perustuva liiketoiminta. Myös ulkoistamisen tai ohjelmistoalihankinnan tutkimukset ovat lisääntyneet, sekä laadulliset että määrälliset. ==Aiheesta muualla== * Commercial software (Viitattu 20.1.2009) * Software business dot fi (Viitattu 20.1.2009) * Software Business Community (Viitattu 20.1.2009) ==Kirjallisuutta== * Hyvönen, E. (toim.) 2003. Ohjelmistoliiketoiminta. WSOY. ISBN 9789510269961. * Roeding, C.R., Purkert, G., Kindner, S.K., Muller, R., Hoch, D.J. 1999. Secrets of Software Success. Harvard Business School Press. ISBN 1578515750 * Messerschmitt, D.G., Szyperski, C. 2003. Software Ecosystem: Understanding an Idespensible Technology and Industry. The MIT Press. ISBN 0262134322. * Cusumano, M.A., 2004. The Business of Software. Free Press. ISBN 0-7432-1580-X * Rajala, R., Rossi, M., Tuunainen, V.K. & Korri, S. 2001. Software Business Models - A Framework for Analyzing Software Industry. Technology Review. Teknologian kehittämiskeskus. Luokka:Tietojenkäsittelytiede
Empty the Vaults – The Rarities

Empty the Vaults – The Rarities on Uriah Heep -yhtyeen kesäkuussa 2001 julkaistu kokoelma-albumi, joka sisältää harvinaisuuksia. ==Kappaleet== # # # # # # # # # # # # # # # # # # Luokka:Vuoden 2001 kokoelma-albumit Luokka:Uriah Heepin kokoelma-albumit
E.M.D.

E.M.D. on ruotsalainen poikabändi, jonka muodostavat Erik Segerstedt, Mattias Andréasson ja Danny Saucedo. He kaikki ovat tulleet tunnetuiksi Idol- kykyjenetsintäohjelman kautta. Yhtyeen nimi muodostuu jäsenten etunimien alkukirjaimista. E.M.D.:n ensimmäinen albumi A State of Mind julkaistiin toukokuussa 2008 ja se nousi Ruotsin albumilistan kärkipaikalle. Albumilta julkaistiin kolme singleä, All for Love, Jennie Let Me Love You ja Alone, jotka nousivat kaikki listaykkösiksi Ruotsin singlelistalla. Lisäksi albumista julkaistiin kolme uutta kappaletta sisältänyt erikoispainos. Erikoispainoksen kahdesta singlestä toinen, Melodifestivaleniin osallistunut Baby Goodbye nousi sekin singlelistakärkeen. Loppuvuodesta 2009 E.M.D. julkaisi toisen albuminsa, joululevyn Välkommen hem. == Diskografia == === Albumit === * A State of Mind (2008) * Välkommen hem (2009) * Rewind (2010) === Singlet === * All for Love (2007) * Jennie Let Me Love You (2008) * Alone (2008) * Baby Goodbye (2009) * Youngblood (2009) * Välkommen hem (2009) * Save Tonight (2010) * What Is Love (2010) * There's a Place for Us (2010) * Lemon Tree (2011) * Anywhere is Paradise (2011) Luokka:Ruotsalaiset poikabändit Luokka:Ruotsalaiset popyhtyeet
Natalie Minnevik

Natalie Alexandra Minnevik (s. 13. heinäkuuta 1991 Huddingen kunta) on ruotsinsuomalainen näyttelijä, joka tunnetaan parhaiten pääosasta Klaus Härön elokuvassa Näkymätön Elina (2002). == Elämä ja ura == Minnevik syntyi Ruotsissa korpilahtelaistaustaiselle äidille ja puhuu suomea toisena äidinkielenään. Suomalaisen Klaus Härön elokuvan Näkymätön Elina pääosaan haettiin suomea ja ruotsia osaavaa lapsinäyttelijää, ja siitä tuli Minnevikin ensimmäinen rooli. Hän sai roolistaan muun muassa Tapperin Taiteilijaseuran mitalin ja Palm Springs International Film Festivalin parhaan lapsinäyttelijän palkinnon. Vuonna 2003 Minnevik näytteli Richard Hobertin elokuvassa Kolme aurinkoa. Minnevik on myös esittänyt vuonna 2005 Sara Bruckia Wallander-sarjan jaksossa Pimeys, vuosina 2012–2014 Matildaa televisiosarjassa Hubotit – melkein ihmisiä ja vuonna 2015 Ida Jankowiczia Arne Dahl -televisioelokuvissa. Minnevik opiskeli oikeustiedettä Örebron yliopistossa ja valmistui vuonna 2017. Samana vuonna hän aloitti opinnot teatterikorkeakoulussa Göteborgissa ja valmistui vuonna 2020. Minnevik on esiintynyt teatterissa vuodesta 2018 lähtien ja toiminut myös radiojuontajana. == Lähteet == ==Aiheesta muualla== * Luokka:Ruotsalaiset näyttelijät Luokka:Ruotsinsuomalaiset henkilöt Luokka:Vuonna 1991 syntyneet Luokka:Elävät henkilöt
San Marinon Grand Prix 1982

San Marinon Grand Prix 1982 oli Formula 1 -sarjan osakilpailu, joka ajettiin 25. huhtikuuta 1982 Imolan radalla Italiassa. Kilpailun voitti Ferrarilla ajanut Didier Pironi, jolle voitto oli kauden ensimmäinen. McLaren, Williams, Brabham, Ligier, Lotus, March, Arrows, Fittipaldi, Ensign ja Theodore vetäytyivät kilpailusta protestina Nelson Piquet'n ja Keke Rosbergin hylkäämiselle Brasilian GP:ssa. Kilpailun aikana johdossa olivat Rene Arnoux, Gilles Villeneuve ja Didier Pironi. Pironin ja Villeneuven välit kylmenivät mykkäkouluksi kilpailun jälkeen, koska Pironi ei noudattanut tallimääräystä ja hän voitti kilpailun Villeneuven sijasta. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 28 Didier Pironi Ferrari 60 1.36.38,887 4 9 2 27 Gilles Villeneuve Ferrari 60 + 0,366 3 6 3 3 Michele Alboreto Tyrrell-Ford 60 + 1.07,684 5 4 4 31 Jean-Pierre Jarier Osella-Ford 59 + 1 krs. 9 3 5 10 Eliseo Salazar ATS-Ford 57 + 3 krs. 14 2 DSQ 9 Manfred Winkelhock ATS-Ford 54 Hylättiin 12 NC 36 Teo Fabi Toleman-Hart 52 Ei sijoittunut 10 Kesk. 16 René Arnoux Renault 44 Turbo 1 Kesk. 23 Bruno Giacomelli Alfa Romeo 24 Moottori 6 Kesk. 32 Riccardo Paletti Osella-Ford 7 Jousitus 13 Kesk. 15 Alain Prost Renault 6 Moottori 2 Kesk. 22 Andrea de Cesaris Alfa Romeo 4 Sähköt 7 Kesk. 4 Brian Henton Tyrrell-Ford 0 Voimansiirto 11 Kesk. 35 Derek Warwick Toleman-Hart 0 Sähköt 8 == Muuta == *Paalupaikka: René Arnoux – 1.29,765 *Nopein kierros: Didier Pironi – 1.35,036 (kierroksella 44) *Manfred Winkelhock hylättiin alipainoisen auton takia. *Eliseo Salazarin paras sijoitus (5. sija) *Teo Fabin ja Riccardo Palettin ensimmäinen Grand Prix *Michele Alboreto ensimmäinen palkintosija *Osellan ensimmäiset MM-pisteet *Renault'n 20. paalupaikka *ATS-tallin autolla ajettu paras sijoitus (5. sija) == Lähteet == Luokka:Formula 1 -kausi 1982 Luokka:San Marinon Grand Prix
Pintapelastaja

Pintapelastaja tarkoittaa helikopterin miehistön jäsentä, joka tarvittaessa lasketaan vinssin avulla pelastustoimiin tai pelastusaluksen miehistön jäsentä, joka yleensä hyppää aluksesta veteen uhrin kannalta tuulen yläpuolelta, jolloin tuuli auttaa pelastajaa pääsemään pelastettavan luokse. Suomalaiset meripelastushelikopterit toimivat Suomen rajavartiolaitoksen alaisuudessa. Vuodesta 1981 asti Rajavartiolaitoksen alainen Vartiolentolaivue on vastannut meripelastuskopteritoiminnasta. Pelastusaluksia eli SAR-yksiköitä on Suomessa Rajavartiolaitoksella sekä Meripelastusseuralla, joka on vapaaehtoisista koostuva järjestö. ==Lähteet== *http://www.raja.fi/vllv *http://www.pintapelastajat.net *http://www.raja.fi/rvl/vllv/home.nsf/pages/61014F81A09BFE63C2257029002D6C4F == Aiheesta muualla == Luokka:Palo- ja pelastustoimi
Josef Blösche

Josef Blösche (12. helmikuuta 1912 – 29. heinäkuuta 1969) oli SS:n Rottenführer ja tuomittu sotarikollinen. Blösche tunnetaan parhaiten eräistä Varsovan gheton tapahtumia kuvaavista valokuvista, joissa hän muun muassa poseeraa SS-kenraali Stroopin vieressä seuraamassa Varsovan gheton tuhoamista. Hän työskenteli nuoruudessaan maatilalla ja liittyi Saksan kansallissosialistiseen työväenpuolueeseen 1938 sen jälkeen kun Saksa oli vallannut Sudeettimaan. Blösche toimi saksalaisten valtaamassa Puolassa vuodesta 1940, jolloin hän liittyi turvallisuuspalvelu Sicherheitsdienstin (SD) SS-divisioonaan ja palveli Varsovan ghetossa kesällä 1942 jolloin alkoivat juutalaisten joukkosiirrot Treblinkaan. Hän toimi Varsovan ison ja pienen gheton yhdistävän puusillan vahtina. Hänen toimiaan kuvataan muun muassa elokuvassa Pianisti, jossa hän ampuu naisen joka erehtyy kysymään Blöscheltä minne heitä ollaan kuljettamassa. Blösche tunnettiin Varsovan Frankensteinina sadistisista tavoistaan kohdella juutalaisia. Hänen tiedetään raiskanneen ja ampuneen naisia. Natsit palkitsivat hänet mitaleilla ansioistaan Varsovan kansannousun kukistamisessa. Toukokuussa 1945 Blösche joutui Neuvostoliittoon sotavankeuteen ja oli lyhyen aikaa pakkotyössä työleirillä. Vuoden 1946 alussa hänet palautettiin Saksan demokraattiseen tasavaltaan. Elokuussa 1946 hänen kasvonsa vaurioituivat pahoin työtapaturmassa, mikä myöhemmin esti hänen tunnistamisensa. Vuonna 1947 Blösche pääsi vapaaksi ja eli normaalia elämää, meni naimisiin ja sai kaksi lasta. Blösche tunnistettiin ja pidätettiin vuonna 1967. Hän joutui Erfurtissa Saksassa oikeuteen ja todettiin syylliseksi noin 300 000 juutalaisen kuljetuksen järjestämiseen keskitysleirille ja mahdollisesti 2 000 murhaan. Hänet teloitettiin ampumalla Leipzigissa 29. heinäkuuta 1969. Luokka:Holokaustin toteuttamiseen osallistuneet Luokka:SS-sotilaat Luokka:Sotarikoksista teloitetut Luokka:Vuonna 1912 syntyneet Luokka:Vuonna 1969 kuolleet
Gallushappo

Gallushappo on fenoliyhdiste, jonka bentseenirenkaaseen on liittynyt kolme OH- ryhmää ja yksi COOH-ryhmä. Se on luonnon parkkiaineiden, tanniinien rakenneosa. Aine on palavaa normaaliolosuhteissa olomuodoltaan kiinteää, valkoisia, hygroskooppisia (itseensä kosteutta imeviä) kiteitä. Sen kemiallinen kaava on C7H6O5 ja rakennekaava C6H2(OH)3COOH. Gallushaposta käytetään myös nimitystä 3,4,5-trihydroksibentsoehappo. Gallushapon moolimassa on 170,1 g/mol, sulamispiste 210 °C, härmistymislämpötila 210 °C, tiheys 1,7 g/cm3 ja CAS-numero 149-91-7. Aine liukenee vateen 20 °C:n lämpötilassa 1,1 g/100 ml. Edellä esitetyt tiedot kuuluvat gallushapon anhydridille eli vedettämälle muodolle. Gallushapolla on myös monohydraatti eli C7H6O5· H2O, jonka moolimassa on 188,14 g/mol, sulamispiste 251 °C ja CAS-numero 5995-86-8. Gallushapon monohydraattia liukenee vateen 20 °C:n lämpötilassa 1,5 g/100 ml. Gallushappoa esiintyy useissa kasveissa ja sitä on esimerkiksi teessä ja punaviinissä. Luonnossa gallushappoa syntyy karikkeen hajotuksessa ja se on yksi tärkeimmistä humuksen lähtöaineista.Sari Timonen, Jari Valkonen (toim.): Sienten biologia, toinen uudistettu painos sivut 287, Gaudeamus, 2018, ISBN 978-952-495-472-3 Gallushappoa kuumentamalla voidaan valmistaa pyrogallushappoa eli pyrogallolia (C6H6O3). Gallushappo muodostaa Fe(III)-ionien kanssa sinimustia kompleksiyhdisteitä, joita on käytetty musteissa. Gallushapon suoloja ja estereitä kutsutaan gallaateiksi. Gallaatteja on esimerkiksi elintarvikkeiden hapettumisenestoaineina käytetyt E 310 propyyligallaatti, E 311 oktyyligallaatti ja E 312 dodekyyligallaatti. == Lähteet == == Aiheesta muualla == * *PubChem: Gallic Acid *Human Metabolome Database (HMDB): Gallic acid * Kyoto Encyclopedia of Genes and Genomes (KEGG): Gallic acid *ChemBlink: Gallic acid *ChemBlink: Gallic acid monohydrate *Liber Herbarum II: Luettelo gallushappoa sisältävistä kasveista *Dr. Duke's Phytochemical and Ethnobotanical Databases: Gallic acid Luokka:Fenolihapot